text: балкашино ақмола облысы сандықтау ауданындағы ауыл, аудан және балкашин ауылдық округі орталығы. іргесі 19 ғасырдың 90-жылдарында қаланған. облыс орталығы көкшетау қаласынан қарай 92 км-дей жерде, есіл өзенінің саласы жабай өзенінің оң жағалауында, белдемде орналасқан. төңірегінде аралас орман өседі. 1999 жылы тұрғындар саны 5737 адам (2858 ер адам және 2879 әйел адам) болса, 2009 жылы 4907 адамды (2270 ер адам және 2637 әйел адам) құрады. бірлестік, май зауыты, астық қабылдау пункті, құс комбинаты, тұрмыстық қажетін өтеу комбинаты, орман шаруашылығы, автокөлік және құрылыс мекемелері жұмыс істейді. аудандық аурухана, емхана, мәдениет үйі, орта мектеп, т.б. бар. тұрғындары облыс орталығымен және басқа елді мекендермен автомобиль жолы арқылы қатынасады.